Meijendorfi

thumb|150px|Baronu Meijendorfu dzimtas ģerbonis (1882).
[thumb|150px|Meijendorfu dzimtai piederējusī [Mazstraupes pils.]]

**Meijendorfi** (), arī **Meijendorfi no Ikšķiles** (*Meijendorff von Yxkull, Uexküll-Meyendorf*) ir sena vācbaltiešu dzimta, kas 16. gadsimtā izveidojās no Ikšķiļu dzimtas atzara un bija ierakstīta ar nr. 26 Vidzemes bruņniecības matrikulā (1742), kā arī Igaunijas bruņniecības un Kurzemes bruņniecības matrikulās. Dzimtas atzari izplatījās arī Zviedrijā un Krievijā.
1865. gadā Krievijas Impērijas Senāts Meijendorfu dzimtas piederīgajiem piešķīra mantojamu baronu titulu.

## Vēsture
Kad 1201. gadā bīskaps Alberts pārcēla bīskapa sēdekli uz Rīgu un izlēņoja Ikšķiles pili bruņiniekam Konrādam no Meiendorpas, sauktam arī par Ikšķiles Konrādu (), kas uzskatāms par Ikšķiļu dzimtas ciltstēvu.  
Zviedru Igaunijas laikā 1679. gadā Zviedrijas armijas ģenerālleitnantam Oto Johanam Ikšķilam un viņa dēlam Volteram Reinholdam piešķīra mantojamu  baronu titulu "fon Meijendorfi no Ikšķiles nama" (*von Meyendorff aus dem Hause Uexküll*).

18. gadsimtā Salutaguses muižas (, tagad Raplas apriņķī) īpašnieka Fabiāna Meijendorfa dēli dibināja divus dzimtas atzarus.  Viņa dēls Georgs Meijendorfs 1742. gadā iegādājās Mazstraupes pilsmuižu (*Gut Klein-Roop*) un 1759. gadā arī Augstrozes pili (*Schloss Hochrosen*). Pēc viņa Mazstraupes pilsmuižas īpašnieki bija Kazimirs Meijendorfs (1749-1813), Georgs (Jegors) Meijendorfs (1795-1863), Fēlikss Meijendorfs (1834-1871).

1826. gadā Meijendorfu dzimta kļuva par Rankas muižas (*Gut Ramkau*) īpašniekiem.
Pēdējais Mazstraupes muižas īpašnieks bija jurists un politiķis Aleksandrs Meijendorfs (1869-1964), kas 1919. gadā devās bēgļu gaitās uz Angliju.
Pēc 1920. gada agrārās reformas Meijendorfiem muižas atņēma un viņi pārcēlās uz dzīvi Vācijā.
Diplomāta Pētera fon Meijendorfa (1796–1863) brāļa mazdēls bija padomju diplomāts Georgijs Čičerins (1872-1936).

## Meijendorfu muižas
### Igaunijā
* Angerja (*Angern*), Salutaguse (*Sallentack*), Keila (*Kegel*), Ohtu (*Ocht*), Kumna (*Kumna*)

### Latvijā
* Mazstraupes pils (*Klein-Roop*), Ainažu muiža (*Hainasch*, 1800 - 1868), Augstrozes pils (*Schloss Hochrosen*), Rankas muiža (*Ramkau*), Vecbebru muiža (*Alt-Bewershof*).

### Krievijā
* Meijendorfu pils (*Ма́йендорф*) pie Maskavas


Augstrozes pilsdrupas.jpg|Augstrozes pilsdrupas
Rankas mājturības skola.jpg|Rankas muiža (ap 1928)
Ohtu manor.jpg|Ohtu muiža
Keila kirikuaia Ohtu mõisa kabel, 19. saj.jpg|Mauzolejs Keilā  (2011)
Kumna manor front.jpg|Kumnas muiža
Verigino Estate by Pyotr Boytsov.jpg|Meijendorfas pils Piemaskavā (*Ма́йендорф, Подушкино*, pirms 1917)


## Ievērojami dzimtas pārstāvji
### Mazstraupes līnija
* Georgs Johans fon Meijendorfs (*Georg Johann von Meyendorff*, 1718–1771), Vidzemes landrāts  
** Kazimirs fon Meijendorfs (*Kasimir von Meyendorff*, 1749–1813), Krievijas Impērijas kavalērijas ģenerālis, Rīgas garnizona virskomendants (1789), Rīgas vietniecības pārvaldnieks (1795—1796), Somijas guberņas civilgubernators (1795)
*** Kazimirs fon Meijendorfs (*Kasimir von Meyendorff*, 1794–1854), Mazstraupes muižnieks, 
**** Fēlikss fon Meijendorfs (*Felix von Meyendorff*, 1834–1871), Krievijas Impērijas diplomāts
***** Mihaels fon Meijendorfs (*Michael von Meyendorff*, 1861–1941), Krievijas Impērijas diplomāts, Meijendorfa pils īpašnieks Piemaskavā 
***** Aleksandrs fon Meijendorfs (*Alexander von Meyendorff*, 1869–1964), jurists un politiķis
*** Georgs fon Meijendorfs (*Georg von Meyendorff*, 1795–1863), ceļotājs, diplomāts, Vidzemes landrāts (1837–1847)
*** Pēteris fon Meijendorfs (*Peter von Meyendorff*, 1796–1863), diplomāts
*** Aleksandrs fon Meijendorfs (*Alexander von Meyendorff*, 1796–1865), valsts padomnieks, Maskavas komercpadomes priekšsēdētājs

### Rankas līnija
* Frīdrihs fon Meijendorfs (*Friedrich von Meyendorff*, 1839–1911), Vidzemes landmaršals (1884–1908).


Yegor Fyodorovich Meiendorf.jpg|Ģenerālis Georgs Oto Vilhelms fon Meijendorfs (*Егор Фёдорович Мейендорф*, 1794-1879) 
Pyotr Kazimirovich Meyendorf.jpg|Diplomāts Pēteris fon Meijendorfs (*Пётр Казимирович Мейендорф*, 1796-1863)
Baron Theophil E. Meyendorf.jpeg|Ģenerālis Teofils fon Meijendorfs (*Феофи́л Его́рович Мейендо́рф*, 1838-1919)
Meyendorf.jpg|Ģenerālis Teodors fon Meijendorfs (*Фёдор Егорович Мейендорф*, 1842-1911)
Alexander Eg. Meyendorf.jpeg|Ģenerālis Aleksandrs fon Meijendorfs (*Алекса́ндр Его́рович Мейендо́рф*, 1848—1907)
Alexander Meiendorf.jpg|Jurists Aleksandrs fon Meijendorfs  (*Александр Феликсович Мейендорф*, 1869-1964) 


## Literatūra
* Genealogisches Handbuch der baltischen Ritterschaften, Teil 2, 1.2 Estland, Seite 512-520; Görlitz 1930 (vāciski)
* *Genealogisches Handbuch der livländischen Ritterschaft* Band 1, Görlitz 1919 Digitalisat, S. 503-532 (vāciski)    
 
## Atsauces